stanford-oval/wikipedia huggingface dataset:
Pikku ponit (1980-luvun sarja)

| Pikku ponit> My Little Pony |
| --- | --- |
Tyyli:  Animaatio
Kestoaika:  10 minuuttia
Pääosissa:  Ginny McSwain Scott Menville Keri Houlihan
Alkuperämaa:   Yhdysvallat
Alkuperäiskieli:  englanti
Verkko:   Tiny Pop    Kolmoskanava, MTV3
Esitetty:  15. syyskuuta 1986 – 23. syyskuuta 1987
Jaksoja:  61 (Luettelot jaksoista)
Tuotanto
Tuottaja(t):  Jeff Hall Roger Slifer
Käsikirjoittaja(t):  Michael Reaves George Arthur Bloom David Wise Michael Charles Hill Carla Conway Gerry Conway Tracy Mann Hill Gordon Kent Barbara Petty Rebecca Parr Martin Pasko Linda Woolverton
Tuotantoyhtiö(t):  Sunbow Productions Marvel Productions Hasbro
Palkinnot
Ehdokkuudet:  Young Artist -palkinto (1988, 1989)
Aiheesta muualla
IMDb 
Pikku ponit (alkuperäiseltä nimeltään engl. My Little Pony tai My Little Pony 'n Friends) on yhdysvaltalainen vuosina 1986–1987 ilmestynyt piirrossarja. Piirrossarja perustuu Hasbron tunnetun lelusarjan My Little Ponyn hahmoihin.
Suomessa 1980-luvun sarjaa on esitetty televisiossa Kolmoskanavalla ja MTV3:lla. Sarjasta on tehty myös VHS-julkaisuja, muun muassa Golden Voicen ja Agapio Racing Teamin jälkiäänittämänä. Sarjasta tehtiin jatkoa vuonna 1992 nimellä My Little Pony Tales.
Äänirooleissa

| 0 | 1 | 2 |
| --- | --- | --- |
|  Ginny McSwain  | … |  Megan   |
|  Scott Menville  | … |  Danny   |
|  Keri Houlihan  | … |  Molly   |
|  Charlie Adler  | … |  Spike   |
|  Michael Bell  | … |  Grogar   |
|  Susan Blu  | … |  Nappi, Paratiisi, Pluma   |
|  Nancy Cartwright  | … |  Puuska, Posey, Vilpitön, Honeysuckle, Pikku Sykesydän, Baby Cuddles   |
|  Ellen Gerstell  | … |  Jalo, Locket, Scoops   |
|  Jennifer Darling  | … |  Draggle, Reeka   |
|  Jeannie Elias  | … |  Whizzer, Masquerade, Taikatähti, Cherries Jubilee   |
|  Robbie Lee  | … |  Baby Quackers   |
|  Katie Leigh  | … |  Säpinä, Pipari, Lickety-Split, Nauha, Pikku Pinkki, Sykesydän   |
|  Sherry Lynn  | … |  Galaxy   |
|  Tress MacNeille  | … |  Hydia, Furbob   |
|  Sarah Partridge  | … |  Wind Whistler   |
|  Russi Taylor  | … |  Morning Glory, Rosedust, Muffini   |
|  B. J. Ward  | … |  Pohjantähti, Yllätys, Persikankukka, Lemmikki, Pikku Pohjantähti   |
|  Jill Wayne  | … |  Pinkki, Pikku-Jalo   |
|  Frank Welker  | … |  Pointer, Bray, sivuäänet   |
|  Bettina Bush  | … |  Queen Bumble   |
Przemysław Lewandowski

Przemysław Marcin Lewandowski (s. 21. heinäkuuta 1975 Poznań) on puolalainen entinen soutaja. Hän edusti seuratasolla AZS AWFiS Gdańskia.
Lewandowski oli vuoden 1992 nuorten maailmanmestaruuskilpailuissa maansa kahdeksanneksi sijoittuneessa pariaironelikkojen joukkueessa, ja sijoittui samassa lajissa kymmenenneksi Tampereella pidetyissä aikuisten MM-kisoissa 1995. Hän kisasi myös Atlantan olympialaisissa 1996, joissa Puola oli yhdeksäs ja MM-kilpailuissa 1998, joissa maa sijoittui kuudenneksi. Myös Przemysławin isä Kazimierz oli soutaja.
National Policy Institute

| National Policy Institute |
| --- | --- |

Lyhenne:  NPI
Tunnuslause:  For our people, our culture, our future.
Perustettu:  2005
Perustaja:  William Regnery II
Tyyppi:  ajatushautomo, lobbausjärjestö
Päämaja:   Alexandria, Virginia
Puheenjohtaja:  Richard B. Spencer (2011–)
Aiheesta muualla
nationalpolicy.institute
Infobox OKNimi-testi OK: 
National Policy Institute (NPI) on yhdysvaltalainen valkoista nationalismia kannattava ajatushautomo ja lobbausjärjestö. Sen puheenjohtajana on toiminut vuodesta 2011 Richard B. Spencer. National Policy Institute pitää lehdistötilaisuuksia ja konferensseja Alexandriassa, Virginian osavaltiossa. Järjestön videot poistettiin videopalvelu YouTubesta vuonna 2020, kun niiden katsottiin rikkoneen palvelun vihapuhetta koskevia sääntöjä. Järjestö on tullut tunnetuksi valkoista ylivaltaa kannattavista puheistaan.
Rahoitus

Associated Pressin mukaan järjestö keräsi 442 482 dollaria verovähennetyistä lahjoituksista vuosien 2007 ja 2012 välillä. Yhdysvaltain verohallinto Internal Revenue Service poisti NPI:n verovapaan statuksen vuonna 2017, kun järjestö oli laiminlyönyt veroilmoitusten täyttämisen.
Johtajat

Louis R. Andrews, puhemies (2005–2011)
Richard B. Spencer – puheenjohtaja (2011–)
Aiheesta muualla

National Policy Instituten kotisivut (Arkistoitu – Internet Archive)
Principe di Carignano

Principe di Carignano voi tarkoittaa ainakin seuraavia:
Principe di Carignano -luokka, Italian kuninkaallisen laivaston taistelulaivaluokka
RN Principe di Carignano, Italian kuninkaallisen laivaston
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Principe di Carignano”, voi hakea sivunnimihaulla, laajalla sivunnimihaulla tai tekstihaulla.
Mestis-kausi 2018–2019

| Mestis-kausi 2018–2019 |
| --- | --- |
Järjestyksessä oleva kausi:  19.
Joukkueiden määrä:  12
Sarja alkoi:  28. syyskuuta 2018
Sarja päättyi:  15. maaliskuuta 2019
Runkosarjan voittaja:  Hermes
Mestari:  Ketterä
Toinen sija:  KeuPa HT
Kolmas sija:  TUTO Hockey
Pudonneet joukkueet:  LeKi (ei lisenssiä)
Pistepörssin voittaja:   Miro-Pekka Saarelainen (K-Vantaa)
Pudotuspelien pistepörssin voittaja:   Janne Kumpulainen (KeuPa HT)
Pudotuspelien arvokkain pelaaja:   Sameli Ventelä (Ketterä)
Ylempi sarjataso:  SM-liiga
Alempi sarjataso:  Suomi-sarja
  ← 2017-2018 :  2019-2020 → 
Kausi 2018–2019 oli jääkiekon Mestiksen 19. kausi. Edelliskauden mestari KeuPa HT voitti ensimmäisen Mestis-mestaruutensa, joten KeuPasta tuli yhdeksäs joukkue, joka on voittanut kyseisen mestaruuden.
Ennen kautta Espoo United päätyi konkurssiin, ja vapautunutta paikkaa tarjottiin karsinnoissa pelanneille joukkueille. Suomi-sarjan voittanut JHT ei ottanut paikkaa vastaan, joten se myönnettiin toiseksi tulleelle Kooveelle.
Runkosarjan voitti Hermes, joka kuitenkin putosi puolivälierissä. Mestaruuden voitti Ketterä ja toiseksi sijoittui KeuPa HT. Samat joukkueet olivat kohdanneet aiemmin kauden aikana Suomen Cupin finaalissa, jonka Ketterä myös voitti.
Joukkueet

| Joukkue | Kotikaupunki | Areena | Kapasiteetti | Perustettu | Mestikseen | Päävalmentaja | Kapteeni |
| --- | --- | --- | --- | --- | --- | --- | --- |
| Hermes | Kokkola | Kokkolan jäähalli | 4 200 | 1953 | 2015 |  Janne Tuunanen |  Jussi Nättinen |
| IPK | Iisalmi | Kankaan jäähalli | 1 358 | 1966 | 2016 |  Janne Sinkkonen 3.1.2019  Tommi Miettinen |  Otto Huttunen |
| Jokipojat | Joensuu | PKS Areena | 4 800 | 1953 | 2015 |  Jouni Varis |  Esa Lehikoinen |
| Ketterä | Imatra | Imatra Spa Areena | 1 200 | 1957 | 2017 |  Maso Lehtonen |  Jarno Lippojoki |
| KeuPa HT | Keuruu | Keuruun jäähalli | 1 100 | 1995 | 2014 |  Niko Härkönen |  Waltteri Lehtonen |
| Kiekko-Vantaa | Vantaa | Trio Areena | 2 004 | 1994 | 2000 |  Simo Mälkiä 28.1.2019  Reijo Ruotsalainen |  Pekka Niemimaa |
| Koovee | Tampere | Hakametsän jäähalli Hakametsä 2 | 7 300 1 050 | 1929 | 2018 |  Juha Pajuoja |  Ville Lehtonen |
| LeKi | Lempäälä | Masku Areena |  900 | 1904 | 2007 |  Miikka Kuusela |  Sami Laakso |
| Peliitat | Heinola | Versowood Areena | 2 686 | 1984 | 2006 |  Jani Keinänen 9.2.2019  Vesa Petäjä |  Ville-Matti Koponen |
| RoKi | Rovaniemi | Lappi Areena | 3 500 | 1979 | 2015 |  Santeri Immonen |  Henri Joki-Erkkilä |
| SaPKo | Savonlinna | Talvisalon jäähalli | 2 833 | 1929 | 2006 |  Pasi Räsänen |  Juuso Forsström |
| TUTO | Turku | Marli Areena | 3 000 | 1929 | 1996 |  Miika Elomo |  Jere Karlsson |
Runkosarja

Runkosarjassa pelataan 12 joukkueen nelinkertainen sarja (44 ottelua). Lisäksi pelataan kolmessa neljän joukkueen lohkossa kaksinkertaiset välisarjat. Kokonaisottelumääräksi tulee näin 50 ottelua.
Välisarjalohkot ovat:
TUTO Hockey - Koovee - K-Vantaa - LeKi
Peliitat - Ketterä - SaPKo - Jokipojat
RoKi - Hermes - IPK - KeuPa HT.
Runkosarja > Sarjataulukko

|  #  |  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- |
| 1 |  Hermes  | 50 |  29  |  3  |  2  |  16  |  180  |  133  | +47 | 95 |
| 2 |  LeKi  | 50 |  26  |  7  |  3  |  14  |  194  |  155  | +39 | 95 |
| 3 |  Ketterä  | 50 |  22  |  7  |  7  |  14  |  163  |  141  | +22 | 87 |
| 4 |  SaPKo  | 50 |  22  |  5  |  5  |  18  |  177  |  159  | +18 | 81 |
| 5 |  TUTO Hockey  | 50 |  20  |  8  |  4  |  18  |  151  |  130  | +21 | 80 |
| 6 |  Jokipojat  | 50 |  19  |  6  |  8  |  17  |  151  |  151  | 0 | 77 |
| 7 |  RoKi  | 50 |  18  |  5  |  7  |  20  |  138  |  164  | -26 | 71 |
| 8 |  KeuPa HT  | 50 |  18  |  5  |  5  |  22  |  151  |  139  | +12 | 69 |
| 9 |  IPK  | 50 |  20  |  3  |  2  |  25  |  160  |  180  | -20 | 68 |
| 10 |  K-Vantaa  | 50 |  17  |  4  |  6  |  23  |  138  |  158  | -20 | 65 |
| 11 |  Peliitat  | 50 |  14  |  6  |  9  |  21  |  134  |  158  | -24 | 63 |
| 12 |  Koovee  | 50 |  13  |  3  |  4  |  30  |  141  |  210  | -69 | 49 |
Lähde: Suomen Jääkiekkoliitto
Runkosarja > Pistepörssi

| # | Pelaaja | Joukkue | Ottelut | Maalit | Syötöt | Pisteet | + | - | +/- |
| --- | --- | --- | --- | --- | --- | --- | --- | --- | --- |
| 1. | Miro-Pekka Saarelainen | K-Vantaa | 50 | 36 | 30 | 66 | 51 | 35 | +16 |
| 2. | Samu Markkula | Hermes | 49 | 16 | 47 | 63 | 52 | 29 | +23 |
| 3. | Santeri Vuoti | LeKi | 49 | 20 | 36 | 56 | 54 | 48 | +6 |
| 4. | Joona Monto | K-Vantaa | 49 | 13 | 42 | 55 | 51 | 33 | +18 |
| 5. | Joel Sund | K-Vantaa | 48 | 19 | 30 | 49 | 45 | 33 | +12 |
| 6. | Joonas Niemelä | Hermes | 45 | 16 | 32 | 48 | 39 | 24 | +15 |
| 7. | Aku Kestilä | Ketterä | 49 | 27 | 19 | 46 | 39 | 34 | +5 |
| 8. | Kristian Tanus | LeKi | 33 | 13 | 31 | 44 | 45 | 23 | +22 |
| 9. | Joonas Larinmaa | Jokipojat | 49 | 20 | 23 | 43 | 36 | 30 | +6 |
| 10. | Matias Lainio | SaPKo | 47 | 17 | 26 | 43 | 44 | 34 | +10 |
Runkosarja > Maalivahtien torjuntapörssi

Vähintään 1/3 otteluista
| # | Pelaaja | Joukkue | Ottelut | PO | PM | T | PMK | T% |
| --- | --- | --- | --- | --- | --- | --- | --- | --- |
| 1. | Samuel Jukuri | Hermes | 49 | 33 | 69 | 779 | 2,09 | 91,86 |
| 2. | Julius Pohjanoksa | TUTO Hockey | 47 | 41 | 97 | 1083 | 2,36 | 91,78 |
| 3. | Karolus Kaarlehto | Ketterä | 47 | 32 | 73 | 773 | 2,28 | 91,37 |
| 4. | Niilo Halonen | Jokipojat | 47 | 33 | 88 | 842 | 2,67 | 90,54 |
| 5. | Paavo Hölsä | KeuPa HT | 47 | 26 | 70 | 654 | 2,69 | 90,33 |
Pudotuspelit > Pistepörssi

| # | Pelaaja | Joukkue | Ottelut | Maalit | Syötöt | Pisteet | + | - | +/- |
| --- | --- | --- | --- | --- | --- | --- | --- | --- | --- |
| 1. | Janne Kumpulainen | KeuPa HT | 17 | 7 | 11 | 18 | 17 | 9 | +8 |
| 2. | Joona Jääskeläinen | Ketterä | 14 | 9 | 8 | 17 | 17 | 7 | +10 |
| 3. | Jesse Juntheikki | Ketterä | 14 | 6 | 11 | 17 | 11 | 7 | +4 |
| 4. | Jesse Pelamo | KeuPa HT | 16 | 4 | 12 | 16 | 8 | 9 | -1 |
| 5. | Valtteri Lipiäinen | Ketterä | 13 | 7 | 8 | 15 | 13 | 4 | +9 |
Pudotuspelit > Maalivahtien torjuntapörssi

Vähintään 1/3 otteluista
| # | Pelaaja | Joukkue | Ottelut | PO | PM | T | PMK | T% |
| --- | --- | --- | --- | --- | --- | --- | --- | --- |
| 1. | Roope Urpolahti | SaPKo | 6 | 6 | 13 | 173 | 2,17 | 93,01 |
| 2. | Julius Pohjanoksa | TUTO Hockey | 11 | 11 | 25 | 296 | 2,27 | 92,21 |
| 3. | Karolus Kaarlehto | Ketterä | 14 | 14 | 29 | 333 | 2,07 | 91,99 |
| 4. | Samuli Tervo | KeuPa HT | 17 | 17 | 45 | 471 | 2,65 | 91,28 |
| 5. | Samuel Jukuri | Hermes | 6 | 6 | 19 | 166 | 3,17 | 89,73 |
Karsinnat

LeKille ei myönnetty kauden jälkeen lisenssiä, jolloin Hokki sai vapautuneen sarjapaikan.
Port Saidin kuvernementti

| Port Saidin kuvernementti محافظة بور سعيد Muḥāfaẓat Būr Saʿīd |
| --- | --- |

 Lippu
 Sijainti
 Koordinaatit: 31°16′N, 32°18′E 
Valtio:  Egypti
Hallinto:  
 – hallinnollinen keskus:  Port Said
Pinta-ala:  1 345,0 km²
Väkiluku (2006):  570 603
Lyhenteet:  
 – ISO 3166:  EG-PTS
Port Saidin kuvernementti (arab. محافظة بور سعيد‎, Muḥāfaẓat Būr Saʿīd) on yksi Egyptin kuvernementeista. Alueen pinta-ala on 1 345,0 km² ja väkiluku 570 603 (2006). Kuvernementin hallinnollinen keskus on Port Said.
Aiheesta muualla

Kuvia tai muita tiedostoja aiheesta Port Saidin kuvernementti Wikimedia Commonsissa
Pop Trash

| Pop Trash Duran Duran |
| --- | --- | --- |

Studioalbumin tiedot
 Äänitetty : 1998– 2000
 Julkaistu: 19. kesäkuuta 2000
 Tuottaja(t): TV Mania & Syn Productions
 Tyylilaji: rock, pop
 Kesto: 59.10
 Levy-yhtiö: Hollywood Records
Duran Duranin muut julkaisut
| Medazzaland 1997 | Pop Trash 2000 | Astronaut 2004 |
Pop Trash on Duran Duranin vuonna 2000 julkaistu albumi. Se oli yhtyeen ensimmäinen albumi, jota ei julkaissut Capitol Records/EMI-levy-yhtiö, jonka kanssa he solmivat levytyssopimuksen vuonna 1981. Yhtye jätti Capitolin vuonna 1998 ja solmi sopimuksen Hollywood Recordsin kanssa.
Albumia markkinoitiin heikosti, eikä se myynyt hyvin. Maaliskuussa 2001 Duran Duran ilmoitti, että yhtye oli irtisanonut sopimuksen Hollywood Recordsin kanssa. Duran Duran oli ilman levytyssopimusta muutaman vuoden.
Albumin single Someone Else Not Me oli Ison-Britannian single-listalla parhaimmillaan vain sijalla 53. Latviassa se oli Top10-single.
Levyn kansi on Andrew Dayn käsialaa. Albumin kanteen on kuvattu strassien peittämä auto, joka kuului Liberacelle.
Kappalelistaus

"Someone Else Not Me" – 4:48
"Lava Lamp" – 3:54
"Playing with Uranium" – 3:51
"Hallucinating Elvis" – 5:26
"Starting to Remember" – 2:38
"Pop Trash Movie" – 4:54
"Fragment" – 0:49
"Mars Meets Venus" – 3:07
"Lady Xanax" – 4:53
"The Sun Doesn't Shine Forever" – 4:51
"Kiss Goodbye" – 0:41
"Last Day on Earth" – 4:27
Ylimääräisiä kappaleita kansainvälisissä painoksissa:
"Un Autre Que Moi" ("Someone Else Not Me" ranskaksi) - 4:19
"Alguien Que No Soy Yo" ("Someone Else Not Me" espanjaksi) - 4:16
"Prototypes" - 6:17
Soittajat

Simon Le Bon – laulu
Warren Cuccurullo – kitara
Nick Rhodes – koskettimet
Soittajat > Muut soittajat

John Tonks – rummut, sähköiset lyömäsoittimet
Steve Alexander – rummut
Greg Bissonette – rummut
Luis Conte – lyömäsoittimet
Pimeä galaksi

Pimeäksi galaksiksi kutsutaan galaksia, joka ei käytännössä säteile lainkaan sähkömagneettista säteilyä. Tällaisia galakseja on siten lähes mahdotonta havaita perinteisin tähtitieteellisin menetelmin. Pimeys aiheutuu siitä, että galaksissa ei ole lainkaan tähtiä vaan se koostuu pölystä ja kylmästä kaasusta. On myös arveltu, että pimeät galaksit koostuisivat pimeästä aineesta mutta todisteita asiasta ei ole onnistuttu löytämään. Moni pimeä galaksi onkin osoittautunut tavalliseksi galaksiksi, jossa on vain poikkeuksellisen vähän tähtiä, ja on siksi äärimmäisen hankala havaita suoraan.
Pelkästään pimeästä aineesta muodostunut pimeä galaksi olisi mahdollista havaita ainoastaan vetovoimansa perusteella, sillä se vetää puoleensa naapurigalakseja ja sitä ympäröivää ainetta painovoimalakien edellyttämällä tavalla.
Toistaiseksi tunnetaan ainoastaan yksi pimeäksi galaksiksi kutsuttu kohde, VIRGOHI21. Se raportoitiin löydetyksi alkuvuodesta 2005 radioteleskoopilla tehdyistä havainnoista. Näissä havainnoissa voitiin nähdä noin  10^{8} Auringon massainen kertymä hyvin heikosti säteilevää neutraalia vetyä sekä ympäröivän avaruuden kaasun liikkeestä päätellen myös noin  10^{11} auringon massan verran pimeää ainetta. Itse galaksia ei kuitenkaan voitu havaita, vaikka sen olisi pitänyt massansa perusteella olla helposti havaittavissa, sillä alueella ei ole lainkaan tähtiä, eikä neutraali vety säteile optisella alueella senkään vertaa kuin radioalueella.
Heinäkuussa 2012 ESO-tiedejärjestön tutkijat onnistuivat löytämään 12 uutta pimeää galaksia Perussa sijaitsevan äärimmäisen tehokkaan teleskoopin avulla. Ne löydettiin, kun tutkijat etsivät niitä voimakkaasti säteilevien kvasaarien läheltä.
Aiheesta muualla

Artikkeli VIRGOHI21:n löytymisestä
optisen alueen kuva VIRGOHI21:stä (kohde ympyröity) (Arkistoitu – Internet Archive)
Pienryhmä

Pienryhmä voi olla
Pienryhmä opetuksessa
Pienryhmä kansatieteessä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pienryhmä”, voi hakea sivunnimihaulla, laajalla sivunnimihaulla tai tekstihaulla.
Principenloistokottarainen

| Principenloistokottarainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Loistokottaraiset Lamprotornis
Laji::  ornatus
Kaksiosainen nimi
 Lamprotornis ornatus  (Daudin, 1800) 
Katso myös
   Principenloistokottarainen Wikispeciesissä   Principenloistokottarainen Commonsissa 
Infobox OKNimi-testi OKIUCN-testi OK: 
Principenloistokottarainen (Lamprotornis ornatus) on kottaraisten heimoon kuuluva varpuslintu. Se elää São Tomé ja Príncipellä.
Napolin yliopisto

| Napolin yliopisto> Università degli Studi di Napoli Federico II |
| --- | --- |

Motto:  Ad Scientiarum Haustum et Seminarium Doctrinarum (Tieteiden istuttamiseksi mieliin ja tiedon levittämiseksi)
Perustettu:  1224
Tyyppi:  Julkinen
Säätiön varat:  473 milj. €
Rehtori:  Prof. Matteo Lorito
Henkilökunta:  5 517 (2013)
Opiskelijoita:  74 983 (2020)
Sijainti:  Napoli, Campania  Italia ()
Yhteistyö:  Campus Europae, UNIMED, PEGASUS
Sivusto:  www.unina.it/home
Napolin yliopisto, italiaksi Università degli Studi di Napoli Federico II, on yliopisto Napolissa, Italiassa. Sen perusti keisari Fredrik II v. 1224. Se on yksi Italian ja koko Euroopan vanhimpia yliopistoja, ja Italian kolmanneksi suurin yliopisto opiskelijoiden määrällä mitattuna.
Yliopisto tänään

Napolin yliopistossa on kolmetoista tiedekuntaa: maataloustieteen, arkkitehtuurin, bioteknologian, taloustieteen, tekniikan, oikeustieteen, kirjallisuuden ja filosofian, matemaattis-luonnontieteellinen, lääketieteen ja kirurgian, farmasian, valtiotieteen, yhteiskuntatieteen ja eläinlääketieteen tiedekunnat.
Yliopisto tänään > Tunnettuja alumneja

Nicola Abbagnano, filosofi
Amadeo Bordiga, poliitikko ja poliittinen teoreetikko
Giordano Bruno, filosofi, matemaatikko ja tähtitieteilijä
Samantha Cristoforetti, astronautti
Benedetto Croce, filosofi
Enrico De Nicola, Italian tasavallan ensimmäinen  presidentti 1948
Giovanni Leone, Italian presidentti 1971–1978
Alphonsus Liguori, pyhimys, taiteilija ja kirkonopettaja
Giuseppe Mingione, matemaatikko
Giorgio Napolitano, Italian presidentti 2006-2015
Francesco Saverio Nitti, ekonomisti ja poliitikko; opetti Napolissa
Umberto Nobile, ilmailija ja naparetkeilijä
Luca Parmitano, astronautti
Roberto Saviano, journalisti ja kirjailija
Tuomas Akvinolainen, pyhimys, filosofi ja loogikko; opetti Napolissa
Giambattista Vico, filosofi, historioitsija ja lakimies; opetti Napolissa
Aiheesta muualla

Wikimedia Commonsissa on kuvia tai muita tiedostoja aiheesta .
http://www.international.unina.it/ Yliopiston kansainväliset verkkosivut
Porigami

Porigami.
Porigami on Porissa sijaitseva, peilihiotusta ruostumattomasta teräksestä valmistettu Milla Vuorisen veistos. Teos on kiinnitetty As. Oy. Porin Otavan Kruunun julkisivuun, ja se on valmistunut vuonna 2020. Teos sijaitsee Länsipuiston ja Otavankadun kulmassa.
Taidekilpailu

Vuokrataloyhtiö Asunto Oy Porin Otavan Kruunu järjesti syksyllä 2019 kilpailun, jossa haettiin ehdotuksia taideteoksen toteuttamiseksi joko rakennusten julkisivuihin tai sisätiloihin. As. Oy Porin Otavan Kruunu koostuu kahdesta kerrostalosta, joissa on yhteensä 63 asuntoa. Taidehankintaan varattiin 32 000 euroa. Kilpailun ensimmäisen palkinnon voitti arkkitehti Milla Vuorisen ehdotus Porigami. Toiseksi sijoittui Akseli Leinosen ehdotus Punainen fasadi ja kolmanneksi Laura Könösen teosidea Hetken toivon ja odotan. Kilpailuun saapui kaikkiaan 53 ehdotusta.
Palkintolautakunnan arvion mukaan Porigami-teos käy tyylikästä vuoropuhelua rakennuksen arkkitehtuurin ja ympäristön kanssa, ja se tulee elämään ilmeikkäästi sekä valaistuksen että luonnonvalon muuttuessa. Lisäksi palkintolautakunta arvioi, että kilpailuehdotus onnistui samanaikaisesti sekä leikittelemään Porin kaupungin nimellä, että viittaamaan hienovaraisesti ajankohtaiseen kysymykseen napajäätiköiden sulamisesta. Erityisesti ratkaisu, jossa Porigami kiinnitettäisiin katos- tai kattorakenteen alapintaan rikastaisi teoksen merkityksiä. Alumiinista valmistettava teos kestäisi sata vuotta, eli rakennuksen elinkaaren ajan. Sitä edellytettiin kilpailuehdotuksilta.
Toteutus ja aihe

Porigami valmistettiin peilihiotusta ruostumattomasta teräksestä. Se sijoitettiin Länsipuiston ja Otavankadun kulmassa sijaitsevan asuinrakennuksen kulmasyvennykseen, parvekkeen alapuolelle. Jalkakäytävällä liikkuessa teoksen näkee alhaalta ylös päin.
Porigami-veistos muistuttaa muodoltaan paperista taiteltua origamia. Milla Vuorinen on kertonut, että teoksen idea syntyi rakennuksen nimestä, Otavan tähtikuviosta ja kruunusta symboleina. Taiteilija näki mielessään jotain säihkyvää ja tuikkivaa. Veistoksen pinta tuikkii tähtien tavoin valon osuessa siihen eri kulmissa. Porigami peilaa ja heijastaa ympäristöään kutsuen katsojan mukaan leikkiin.
Neljätoista hädässäauttajaa

Maalaus neljästätoista hädässä auttajasta
Neljätoista hädässäauttajaa tai neljätoista pyhää auttajaa ovat joukko pyhimyksiä, joita kunnioitetaan katolisessa kirkossa auttajina ja suojelijoina ennen kaikkea erilaisia tauteja vastaan. Ryhmä muotoutui 1300-luvulla Reininmaalla, paljolti Mustan surman aiheuttaman epidemian seurauksena.
Historia

Ryhmän ytimessä olivat kolme neitsytpyhimystä, Margareeta, Barbara ja Katariina Alexandrialainen. Vanha saksankielinen runo kuvaa heitä näin:
Sankt Margaretha mit dem Wurm,

Sankt Barbara mit dem Turm,

Sankt Catharina mit dem Radl,

das sind die heiligen drei Madl.
(suom. Pyhä Margareeta lohikäärmeineen, Pyhä Barbara tornissaan, Pyhä Katariina rattaineen, nämä ovat kolme pyhää neitsyttä.)
Kun muita pyhimyksiä alettiin kunnioittaa ja rukoilla yhdessä näiden neitsytmarttyyrien kanssa, heidät esitettiin taiteessa usein yhdessä. Usein näiden pyhimysten kultti alkoi luostarissa, jossa säilytettiin heihin liittyviä pyhäinjäännöksiä. Lukuun ottamatta pyhää Egidiusta kaikkia ryhmään kuuluvia pyhimyksiä pidettiin marttyyreinä.
Kun neljäntoista auttajan kultti yleistyi 1400-luvulla, paavi Nikolaus V yhdisti heihin aneiden myynnin. Vaikka kullakin pyhimyksistä oli oma muistopäivänsä, alueellisesti heitä kunnioitettiin yhtenä ryhmänä 8. elokuuta. Tämä käytäntö ei kuitenkaan koskaan päässyt kirkon viralliseen pyhimyskalenteriin.